**Apostrof**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

„De câte ori apare un om inteligent îl poți recunoaste

după faptul că toți tâmpiții se aliază împotriva lui.”

Jonathan Swift.

- Sunt mulți ce vin și încălțați cu ghete

Calcă-n picioare mugurii de flori,

Scriu cu graffiti roșu pe perete

Prostii, dar Windows-ul le dă error.

Sunt programați să viruseze zborul

Ori n-au aripi și caută un like,

În fața lor dac-am să trag zăvorul -

Mi-e teamă de bocanci, eu intru-n Nike

Pe orice ușă care se deschide,

Nu mă prezint nici critic și nici prof,

Nu las în urma mea semne stupide -

În fața lor voi pune apostrof.

- Din rândul celor mulţi disting ades

Oameni frumoşi, cu suflete miracol,

Sunt doar câţiva şi ştiu c-au înţeles

Că azi poţi regiza orice spectacol

Să-i fii protagonist în rolul prim

Ori să mimezi succesul ca la carte...

Apostrofând mi-e greu să mă exprim,

Deci, las timiditatea la o parte,

Să le-amintesc că nu vreau locul lor,

Nici să le semăn n-am visat vreodată,

Banali captivi ai ipostazelor

Am lumea mea, atât de colorată!

Ioan Grigoraș Liliana Trif